Nèstor Novell i Pep Sorribes presenten 'Nou viatge pel País Valencià' en el Mario Monreal
05 de març 2018

La delegació de Cultura de l'Ajuntament de Sagunt ha programat la presentació del llibre _Nou viatge pel País Valencià_ de Nèstor Novell i Pep Sorribes. Este acte tindrà lloc dimecres que ve 7 de març, a les 19.00 hores, en l'Aula 2 del Centre Cultural Mario Monreal.

_Nou viatge pel País Valencià_ es presenta en dos volums a càrrec de dos economistes de trajectòria i experiència contrastada en l'àmbit de l'anàlisi territorial i l'economia urbana. El lector trobarà una indagació sobre la realitat social, econòmica i humana del “País Valencià” i sobre les perspectives de futur en l'època post-crisi. Comarca a comarca, amb àmplies incursions històriques, en diàleg amb interlocutors locals, i aportant dades estadístiques i la bibliografia precedent, presenta un quadre de conjunt de les possibilitats i dificultats actuals del territori valencià.

Segons informen, este llibre s'inscriu en una llarga tradició d'obres sobre el país i la seua gent que comença amb Cavanilles i les _Observacions sobre la Història Natural, Geografia, Agricultura, Població i Fruits del Regne de València_ i culmina amb Joan Fuster i el clàssic _El País Valencià_ (1962).

![](/media/1q2h1kge/93nouviatge.jpg) 

*   [](http://www.facebook.com/sharer.php?u=https://aytosagunto.es/va/actualitat/nestor-novell-i-pep-sorribes-presenten-nou-viatge-pel-pais-valencia-en-el-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/nestor-novell-i-pep-sorribes-presenten-nou-viatge-pel-pais-valencia-en-el-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nestor-novell-i-pep-sorribes-presenten-nou-viatge-pel-pais-valencia-en-el-mario-monreal/ "Linked In")
*   [](mailto:?body=https://aytosagunto.es/va/actualitat/nestor-novell-i-pep-sorribes-presenten-nou-viatge-pel-pais-valencia-en-el-mario-monreal/)